### Nødvendig for å ivareta legitime interesser - interesseavveiing

En virksomhet kan behandle personopplysninger dersom det er nødvendig for å vareta en berettiget interesse som veier tyngre enn hensynet til den enkeltes personvern.

Den berettigede interessen må være lovlig, klart definert på forhånd, reell og saklig begrunnet i virksomheten.

Den aktuelle behandlingen av personopplysninger må være nødvendig for denne interessen. Det vil si at virksomheten må vurdere om den kan oppnå formålet på en måte som bedre varetar personvernet. Man må altså velge den behandlingen som er minst inngripende.

Deretter må virksomheten foreta en interesseavveining for å avgjøre om den enkeltes personvern veier tyngre enn virksomhetens berettigede interesse. Denne avveiningen bør gjøres trinnvis. Nedenfor har vi skissert hvordan disse trinnene bør se ut og gitt eksempler på hva man kan legge vekt på i hvert trinn.

#### OsloMets interesse som virksomhet

|  |  |
| --- | --- |
| Hvilke fordeler oppnår OsloMet med behandlingen? |  |
| Hvor viktige er disse fordelene for OsloMet? |  |
| Har behandlingen offentlig interesse eller varetar den ideelle interesser som kommer flere til gode?  |  |

#### Hensynet til personvernet

|  |  |
| --- | --- |
| Hva slags personopplysninger er det snakk om? Er personopplysningene veldig beskyttelsesverdige eller sensitive? Er det snakk om personopplysninger som allerede er offentlige et annet sted? |  |
| Hvor mange enkeltpersoners personvern vil påvirkes av behandlingen? |  |
| Hva er tidsaspektet av behandlingen av personopplysningene? Hva skjer med personopplysningene i ettertid? |  |
| Vil personopplysningene offentliggjøres eller deles med andre virksomheter? |  |
| Har de registrerte (ansatte, studenter eller andre som er relevante) vært involvert og fått mulighet til å gi tilbakemelding på behandlingen? Har personene en berettiget forventning om å få ha disse personopplysningene i fred og/eller at det kommer overraskende på vedkommende at personopplysningene behandles av OsloMet? |  |
| Kan behandlingen ha positive konsekvenser for personene? |  |
| Kan behandlingen ha negative konsekvenser for personene, for eksempel ekskludering, diskriminering eller ærekrenkelse? |  |
| Er behandlingen egnet til å skape frykt eller uro, eller kan den føre til at personer modererer egne utsagn eller adferd ut fra bekymring over at de blir overvåket (nedkjølingseffekt)? |  |
| Hva er risikoen for (altså sannsynligheten for og konsekvensene av) at personopplysninger kommer på avveier?  |  |

#### Tiltak for å minimere personvernkonsekvensene

|  |  |
| --- | --- |
| Er det adgang til å reservere seg mot behandlingen? |  |
| Har OsloMet iverksatt andre tiltak for å minimere personvernkonsekvensene? (Tilgangsstyring mm) |  |

#### Balansetesten

Dersom personvernkonsekvensene for de registrerte er større, må OsloMets interesse i behandlingen være mer tungtveiende. OsloMet må da iverksette personvernminimerende tiltak. Det handler om å finne en balanse slik at inngrepet i personvernet er forholdsmessig.

|  |  |
| --- | --- |
| Beskriv interessen til OsloMet (oppsummert) |  |
| Beskriv ulemper for den registrerte (Oppsummert) |  |

I noen tilfeller vil ikke personvernet stå i forhold til interessen OsloMet har i å samle inn opplysninger. Da må virksomheten basere behandlingen på gyldig samtykke eller et av de andre behandlingsgrunnlagene.

Se [Datatilsynets veileder Behandlingsgrunnlag](https://www.datatilsynet.no/rettigheter-og-plikter/virksomhetenes-plikter/behandlingsgrunnlag/veileder-om-behandlingsgrunnlag/nodvendig-for-a-ivareta-legitime-interesser---interesseavveiing/) – Nødvendig for å ivareta legetime interesser - interesseavveining